तमाम आशंकाओं को खारिज करते हुए इस बार बंपर कारोबार हुआ। खरीदारी बढ़ने से देशभर के बाजारों में खूब रौनक रही। गोवर्धन पूजा और विश्वकर्मा जयंती के उपलक्ष्य में बृहस्पतिवार को दिल्ली सहित देश भर में व्यापारियों और लघु उद्यमिओं ने अपने प्रतिष्ठान बंद रखे। इस दौरान सर्राफा बाजार, स्टाक मार्केट और मुद्रा बाजार में भी कोई कारोबार नहीं हुआ।कान्फेडरेशन आफआल इंडिया ट्रेडर्स (कैट) के महासचिव प्रवीन खंडेलवाल ने यहां बताया की पिछले चार वर्षो से दिवाली पर व्यापारी मंदी का माहौल झेल रहे थे लेकिन इस बार पिछले वर्ष के मुकाबले दिल्ली सहित देश भर में व्यापारियों ने अच्छा व्यापार किया। उन्होंने उम्मीद जताई की नवरात्रि से शुरू हुए त्योहारी सीजन जो अगले वर्ष मार्च तक रहेगा के आगे के समय में व्यापारियों को व्यापार के अच्छे रहने की उम्मीद बंधी है।उन्होंने बताया की पिछले साल के मुकाबले इस साल व्यापार में लगभग 15 फीसद का इजाफा हुआ। हालांकि आनलाइन बिक्री के कारण व्यापारियों को काफी घाटा भी हुआ। एक मोटे अनुमान के अनुसार इस वर्ष पर दिवाली पर लगभग 30 हजार करोड़ रपए का व्यापार हुआ जो पिछले साल लगभग 25 हजार करोड़ रु पए था।